ТД на НАП София - дирекция Средни данъкоплатци и осигурители

Местонахождение: гр. София, ул. Шести септември №10, п. к. 1000, в сградата на офис на НАП Център.

Деловодство - етаж 1, стая 114

Телефон за връзка: 02/ 81 06 659

Отдел „Услуги за клиенти“ – етаж 2

Телефони за връзка: 02/ 81 06 693; 02/81 06 692; 02/81 06 695

Отдел „Обработка на плащания и задължения“ – етаж 2

Телефони за връзка: 02/ 81 06 546; 02/ 81 06 547

Отдел: „Събиране“ - етаж 2

Телефони за връзка: 02/81 06 553; 02/81 06 543

Отдел „Ревизии и проверки“ – етаж 2 и етаж 3

Телефони за връзка: 02/81 06 524; 02/8106 670

Сградата, в която е разположена дирекция СДО, се намира срещу сградата на Министерство на вътрешните работи.

Най-близките спирки на градски транспорт са:

Спирка „Сатиричен театър“ – на около 170 м., която обслужва тролейна линия с номер 9.

Спирка „Площад „Славейков“ – на около 300 м., която обслужва трамвайни линии с номера 10, 12 и 18

 Сградата, в която се помещава дирекцията, попада в район на „синя зона“ за почасово паркиране. В непосредствена близост до сградата на ул. „Шести септември“ са обозначени 3 бр. места за преференциално паркиране на превозни средства, превозващи хора с увреждания.

Във входа на сградата е монтирана хидравлична платформа за инвалидни колички. Пред входната врата има едно стъпало, което се преодолява с телескопична рампа, която се съхранява при охраната. На входната врата е позиционирана табела с телефонни номера за помощ при използване на съоръженията.

Външната врата на сградата се отваря навън, не е автоматична. Следва стълбище със 7 броя стъпала, по което се достига до партерния етаж. Следва между стълбищна площадка. От нея по 4 стъпала се стига до малка междинна площадка, на която се намира асансьор, в който може да се позиционира инвалиден стол.

До етаж 1 има 8 стъпала, междинна площадка и още 12 стъпала. На този етаж се помещава Деловодство - в стая 114.

До етаж 2, на който са позиционирани служители от отдели „Услуги за клиенти“, „Обработка на плащания и задължения“, „Събиране“ и „Ревизии и проверки“ се достига по 24 стъпала, с една междинна площадка след 12-тото стъпало.

До етаж 3, на който са позиционирани служители от отдел „Ревизии и проверки“, се стига по 24 броя стъпала с една междинна площадка, отново след 12-тото стъпало.

Достъпът до 2-ри и 3-ти етаж в сградата е ограничен, като клиентите е необходимо да позвънят на служител, който да ги посрещне. За тази цел пред вратите и на двата етажа са монтирани телефони, като клиентите могат да позвънят на посочените телефони за връзка.

На партера е обособена и стая за обслужване на клиенти с увреждания. Осигурен е дежурен служител на НАП, който оказва помощ на клиентите.

Има възможност за предварително уговаряне на час за посещение, чрез позвъняване на телефоните за връзка.

На входа на сградата има постоянно присъствие на охрана.